มันนี่ทูเดย์
ธ.ก.ส.ช่วยชาวนา
8 ก.ย. 2559

ธ.ก.ส.ช่วยชาวนา
ธนาคารเพื่อการเกษตรและสหกรณ์การเกษตร (ธ.ก.ส.) แจ้งว่า เพื่อส่งเสริมให้เกษตรกรเปลี่ยนพื้นที่ทำนา ได้ออก 5 มาตรการช่วยเหลือ วงเงินรวม 1.06 หมื่นล้านบาท โดยมีการส่งเสริมการเลี้ยงกระบือ วงเงิน 1,500 ล้านบาท เลี้ยงโคเนื้อ 9,000 ล้านบาท ทั้งสองโครงการมีระยะเวลา 6 ปี สิ้นสุดวันที่ 30 ก.ย. 2565 คิดดอกเบี้ย 5% เกษตรกรรับภาระ 2% รัฐชดเชย 3% นอกจากนี้ ยังมีการส่งเสริมเลี้ยงแพะ วงเงิน 116 ล้านบาท สิ้นสุดวันที่ 30 ก.ย. 2564 เพื่อทำนาหญ้า วงเงิน 70 ล้านบาท สิ้นสุดวันที่ 30 ก.ย. 2562 และเกษตรกรรมทางเลือกอื่น วงเงิน 2,100 ล้านบาท สิ้นสุดวันที่ 30 ก.ย. 2560
ธนชาตขายสินเชื่อ
ธนาคารธนชาตเปิดประมูลซื้อสิทธิเรียกร้องในหนี้สินเชื่อไม่มีหลักประกัน (สินเชื่อสารพัดนึก สินเชื่อบุคคล สินเชื่อบัตรเครดิต และบัตรสินเชื่อบุคคล) จำนวน 11,547 บัญชี มูลค่าเงินต้นตามสิทธิรวม 460 ล้านบาท เปิดจำหน่ายเอกสารตั้งแต่วันที่ 2-13 ก.ย. 2559 และยื่นซองราคาวันที่ 14 ก.ย. 2559